पाएं अपने शहर की ताज़ा ख़बरें और फ्री ई-पेपरडाउनलोड करें
कल्लेमेटा मेन रोड के पास आए हाथियों को देखने दोस्तों के साथ जा रहे युवक को बेकाबू पिकअप ने पीछे से टक्कर मार दी। हादसे में युवक की मौत हो गई, जबकि पिकअप सड़क किनारे पलट गई। अंधेरे का फायदा उठाकर ड्राइवर गाड़ी छोड़कर फरार हो गया। पुलिस ने पिकअप जब्त कर ड्राइवर के खिलाफ केस दर्ज किया है।
मंगलवार को 15 हाथियों का दल रात करीब 10.30 बजे नगरी के पास कल्लेमेटा मेन रोड के आसपास विचरण कर रहा था। यह खबर आसपास के लोगों को हुई। रात 11 बजे कामता (32) पिता रमेलाल यादव अपने साथियों के साथ हाथी देखने पैदल जा रहा था। तभी कल्लेमेटा रोड में नगरी तरफ से आ रहे वाहन सीजी 04 एलपी 2896 ने कामता को टक्कर मार दी। पिकअप की टक्कर से कामता सड़क किनारे जाकर गिरा, जबकि पिकअप बेकाबू होकर थोड़ी दूर जाकर पलट गई। दोस्तों ने कामता को बचाने के लिए गाड़ी ढूंढते रहे। तब तक उसकी जान चली गई।
पिकअप जब्त, ड्राइवर के खिलाफ किया केस
नगरी टीआई विनय कुमार पम्मार ने बताया कि घटना की सूचना पुलिस को रात करीब 11.30 बजे मिली। पुलिस घटना स्थल पर गई। पिकअप वाहन सड़क किनारे पलटा हुआ मिला। गाड़ी चालू थी। मृतक कामता यादव के शव को पोस्टमार्टम के लिए नगरी अस्पताल भेजा। बुधवार को सुबह गाड़ी जब्त की गई। ड्राइवर के खिलाफ एफआईआर की है।
इधर नगरी और दुगली रेंज में घूम रहे हाथी
जानकारी के मुताबिक ओडिशा से आया 27 हाथियों का दल दो गुट में बट गया है। एक दल गरियाबंद के मैनपुर रेंज में हैं, जबकि दूसरा दल नगरी, दुगली रेंज के जंगल पर विचरण कर रहा है। 3 दिन दुगली के आसपास विचरण कर फसलों को रौंदा। मंगलवार रात को हाथी नगरी के पास कल्लेमेटा के आसपास जंगल में पहुंच गया। इस क्षेत्र में हाथियों का दल धान फसल को बर्बाद कर रहा है। डीएफओ सतोविशा समाजदार ने लोगों को हाथियों से दूरी बनाने, छेड़छाड़ न करने और जंगल में न घुसने की चेतावनी दी है। बता दें कि करीब 10 दिन पहले ही हाथियों के दल ने रिसगांव स्थित अरसीकन्हार के जंगल में फोटो खींचने गए युवक को कुचलकर मार डाला था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn